Netas
Netas (ol. Nete, pranc. Nèthe) – upė šiaurės Belgijoje, Antverpeno provincijoje; viena Rupelį (Šeldės baseinas) sudarančių upių. Susidaro ties Lyru susiliejus Didžiajam Netui (Grote Nete) ir Mažajam Netui (Kleine Nete). Didysis Netas prasideda Limburgo provincijoje, prie Hečelio-Ekselio. Mažasis Netas prasideda prie Reto. Teka vakarų kryptimi. Netas ties Bomu susilieja su Deile ir sudaro Rupelį. Prie Didžiojo Neto ir Neto įsikūrusios upės: Gelis, Vesterlas, Heist op den Bergas, Lyras, Diufelis.